62021TO0527(01)_INF
A Törvényszék végzése (nyolcadik tanács), 2022. április 29. –Abenante és társai kontra Parlament és Tanács
(T‑527/21. sz. ügy)
„Megsemmisítés iránti kereset – (EU) 2021/953 rendelet – Uniós digitális Covid‑igazolvány – Személyek szabad mozgása – Korlátozások – Az eljáráshoz fűződő érdek hiánya – A közvetlen érintettség hiánya – A személyében való érintettség hiánya – Elfogadhatatlanság”
1.
Megsemmisítés iránti kereset – Természetes vagy jogi személyek – Kereshetőségi jog – Őket közvetlenül és személyükben érintő jogi aktusok – Az uniós digitális Covid‑igazolványról szóló rendelet – Rendelet, amely maga nem írja elő a felperesek számára oltási, teszteredmény‑ vagy gyógyultsági igazolás benyújtását – A felperesek közvetlen érintettségének hiánya – Elfogadhatatlanság
(EUMSZ 263. cikk, negyedik bekezdés; 2021/953 európai parlamenti és tanácsi rendelet)
(lásd: 43–51. pont)
2.
Megsemmisítés iránti kereset – Természetes vagy jogi személyek – Kereshetőségi jog – Őket közvetlenül és személyükben érintő jogi aktusok – Az uniós digitális Covid‑igazolványról szóló rendelet – Rendelet, amely nem érinti a felpereseket sajátos jellemzőik vagy az őket minden más személytől megkülönböztető azon ténybeli helyzet folytán, hogy nem áll szándékukban beoltatni vagy tesztnek alávetni magukat – A felperesek személyükben való érintettségének hiánya – Elfogadhatatlanság
(EUMSZ 263. cikk, negyedik bekezdés; 2021/953 európai parlamenti és tanácsi rendelet)
(lásd: 52–57. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
Az Európai Bizottság beavatkozási kérelméről már nem szükséges határozni.
3)
Stefania Abenante és a mellékletben megnevezett többi felperes viseli saját költségeit, valamint az Európai Parlament és az Európai Unió Tanácsa részéről felmerült költségeket, ideértve a Törvényszék előtti, ideiglenes intézkedés iránti eljáráshoz kapcsolódó költségeket.
4)
A Bizottság maga viseli a beavatkozási kérelemhez kapcsolódó saját költségeit.